比比 (葡萄牙)

比比（葡文：Pepe，ComM（英文：Order of Merit (Portugal)），1983年2月26號—），全名係克普勒·拉韋蘭·利馬·費雷拉（葡文：Képler Laveran Lima Ferreira），佢係出生於巴西馬塞約（中文：馬塞約）嘅葡萄牙職業足球員，司職後衛，係葡萄牙隊嘅隊長。效力過皇馬同葡超球會波圖。佢被廣泛認為係佢嗰代之中最好嘅中堅。

出道初年：馬里迪莫
比比佢喺阿拉瓜斯州 馬塞約（中文：馬塞約）出世。其父將佢命名為開普勒 拉維蘭（ Kepler Laveran ）以紀念科學家祖漢尼斯 開普勒(Johannes Kepler)同埋夏爾 路易 阿方斯 拉韋朗（中文：夏爾·路易·阿方斯·拉韋朗）（Charles Louis Alphonse Laveran)於是，佢就開始喺當地嘅足球會Corinthians-AL（英文：Sport Club Corinthians Alagoano）踢波。18歲嗰陣，佢同隊友Ezequias（英文：Ezequias）一齊搬咗去葡萄牙嘅馬德拉同咗馬里迪莫簽約。佢第一個賽季大部分時間都喺馬里迪莫足球會B隊（中文：B隊）渡過。 自2002-03賽季（英文：2002-03 Primeira Liga）晉升主隊後，喺烏克蘭主教練Anatoliy Byshovets（英文：Anatoliy Byshovets）嘅帶領下，比比好少錯過一場比賽，他踢過包括中堅在內等嘅幾個位置。
葡超2002-03年季前賽（英文：2002-03 Primeira Liga）期間，比比被允許喺士砵亭一齊訓練觀察兩個禮拜，之後可以就轉會達成協議。 但係，兩間球會都無法對財務條件達成一致，談判破裂，比比返返去馬里迪莫體育會，繼續效力馬里迪莫體育會，幫助接下嚟嘅賽季中勝取第六，並獲得歐洲足協盃嘅參賽資格，喺30場比賽中貢獻咗1個入球。

生涯早年：波圖
2004年嘅5月，喺聯賽、盃賽及歐聯成為三冠王（中文：三冠王）前冇耐，比比同波圖簽約。
喺波圖第一個賽季，西班牙教練域陀 費南迪斯（中文：域陀·費南迪斯）帶領下，比比大多時候僅為替補，老將Pedro Emanuel（英文：Pedro Emanuel）、Jorge Costa（英文：Jorge Costa）同中堅列卡度 哥斯達（中文：列卡度·哥斯達）手下踢波。 然而，第二年，喺Co Adriaanse（英文：Co Adriaanse）帶領下，經歷咗一個快速成長嘅賽季，成為葡萄牙國內所有聯賽中最好嘅後衛之一。教練以3-4-3（中文：足球陣式）嘅踢法帶領波圖，同時贏咗聯賽同葡萄牙盃（英文：2005–06 Taça de Portugal）。

2007-11賽季
2007年7月10號，皇家馬德里畀咗波圖€3000萬嘅轉會費，為比比簽咗一份為期五年嘅合約。2008年3月15號，比比入咗一粒烏龍球，令到球隊輸咗0-1俾拉科魯尼亞足球會。8個月之後，佢同隊友Javi Balboa（英文：Javi Balboa）訓練期間內訌。即使係咁，佢都依舊有出場機會，而佢隊友就唔似佢咁好彩。隨後，佢跟隨白軍一齊衛冕西甲冠軍。佢喺魯營球場對巴塞隆拿1-0獲勝嘅國家打毗中，獲得咗比賽中表現最佳球員（英文：Player of the match）嘅殊榮。
2008-09賽季（中文：2008年至2009年西班牙甲組足球聯賽），比比喺呢一個賽季不斷受到傷患嘅困擾。 2009年4月21號，佢仲捲入咗同基達菲嘅Javier Casquero（英文：Javier Casquero）事件：
當時比分仍為2-2，比賽得返幾分鐘，佢喺禁區剷低咗中場，隨即被罰落場。 但佢仲踢咗Casquero兩次，一次踢咗喺脛骨，一次踢咗喺下體。 當被驅逐落場嘅時候，佢仲將Casquero嘅頭㧬入草地，踩咗佢幾次。 隨後比賽中，佢仲伸手打咗另一位球員桑 艾賓（英文：桑·艾賓）塊臉，最終遭受十場禁賽，亦間接結束咗佢成個賽季。
2009-10賽季（中文：2009年至2010年西班牙甲組足球聯賽），比比重返主力陣容。 2009年10月4號，喺拉蒙 山齊士 比斯桑球場（中文：拉蒙·山齊士·比斯桑球場）對陣西維爾嘅主場對陣中，古迪（中文：古迪）嘅自由球入分之後，佢貢獻咗喺西甲中嘅第一粒入球，但最終遺憾落敗，未能追回比分。（1-2失分）12月12號，喺馬斯泰拿球場（中文：馬斯泰拿球場）對華倫西亞（3-2勝）比賽中，佢喺嘗試倒掛金鈎之後瞓地，並喺上半場最後幾分鐘落場。 後來嘅檢查中顯示，佢右膝前十字韌帶（中文：前十字韌帶）斷裂。 佢繼續錯過賽季剩餘時間，危及咗佢參加2010年世界盃嘅機會。
2010-11賽季（中文：2010–11賽季西班牙甲組足球聯賽），比比喺皇馬同列卡度 卡華路同教頭祖些 摩連奴一齊，同卡華路結對，成為咗西甲最佳防守組合之一。 2010年10月2號，阿斯報（中文：阿斯報）發表咗一篇文章，據報道，比比根據波士文裁決（中文：波士文裁決），佢有權選擇離開球會。 而根據報道「當佢喺2007年同皇家馬德里簽約嘅時候，被迫犧牲一部分人工去俾佢嘅巨額轉會費——造成咗佢係足球會入面收入最低嘅人之一，年收入僅€180萬。」佢亦再次因傷缺席咗幾場比賽，經過談判後，佢終於簽咗份新約，將份約延長到2015年。
比比喺賽季收尾期間作為中堅出賽，皇馬要係唔夠一個月嘅時間，四次對陣巴塞隆拿。 2011年4月27號，歐聯四強首回合中，佢被派往對巴塞隆拿後衛丹尼爾 艾維斯作出強硬攔截，最終以0-2嘅比分主場失利落敗。 然而，艾維斯都受到強烈批評，皇馬聲稱呢位巴西後衛誇大事實。 此外，包括里奧 費迪南（中文：里奧·費迪南）同奧雲在內都批評咗艾維斯嘅行為。 第2日，歐洲足協對兩間球會都進行處分。 8日之後裁決比比一張紅牌，比比被禁賽下一場歐賽，亦因為咁，他冇參與到魯營球場嘅次回合賽事，最終1-1打和，皇馬止步於四強。

2011-17賽季
2011年7月12號，比比再次同皇馬續約，直至2015-16賽季結束。喺11月6號對奧沙辛拿嘅比賽入面，佢喺7-1主場大勝中，入咗佢第二個入球。 喺2012年1月18號嘅國王盃四強對巴塞隆拿嘅首回合入面，佢踩咗美斯嘅手，而美斯喺被犯規之後瞓低。呢件事引起咗西班牙媒體公憤，媒體留意到佢早排喺主場 1-2 輸咗俾法比加斯 ，但係比比堅持話呢件事球證冇睇到，只係「無意中嘅啫」 喺1月23號，西班牙皇家足球總會（中文：西班牙皇家足球總會）否定咗對比比任何指控。
2012年3月21號，比比又捲入咗另一個嚴重事件：喺客場對維拉利爾嘅比賽中，佢被人罰咗張黃牌，1-1平手，而皇馬喺9人嘅情況下完場，佢喺更衣室同球證José Luis Paradas Romero（西班牙文：José Luis Paradas Romero）對質，話：「問候其老母。」（Vaya atraco,hijo de puta）兩日後，佢被宣布停賽兩場。
2011-12賽季（中文：2011–12賽季西班牙甲組足球聯賽），比比同拉莫斯組成咗一個強大嘅組合。喺嗰個賽季，佢繼續喺西甲出戰29場，同埋其他所有賽事中，出戰45場，而皇馬攞到佢哋第32個聯賽冠軍。
2012年8月19號，喺揭幕戰對華倫西亞中，比比同皇馬守門員卡斯拿斯相撞，令到客隊最終結果1-1追返比分。隨後佢被送往醫院觀察，第二日就出院。因為摩連奴爭執，比比喺成個賽季都輸咗佢嘅首發位置俾華拉尼，最後喺2013年國王盃決賽（中文：2013年國王盃決賽）嘅後備席上同馬體會主帥迪亞高 施蒙尼（中文：迪亞高·施蒙尼）搏鬥。
2013-14賽季（中文：2013-14賽季西班牙甲組足球聯賽），比比喺皇馬入面嘅入球同出場次數都係職業生涯最高，可以話道係巔峰。喺 2013-14賽季歐聯入面，佢出戰咗11次。當時嘅皇馬主帥安察洛堤講到佢嘅重要性，話：「我哋因為佢所以更加之放心。佢俾咗我哋信心、個性，同埋佢幫到其他隊員；佢對佢哋嚟講好重要。」
2015-16賽季（中文：2015-16賽季西班牙甲組足球聯賽），比比喺歐聯出戰9次，喺所有賽事中出戰31次。歐聯決賽（中文：2016年歐洲聯賽冠軍盃決賽），佢同球隊喺米蘭聖西路球場靠十二碼對勝馬體會贏得冠軍。
喺佢為皇馬出戰嘅最後一年，佩佩成個賽季受傷患困擾，佢喺呢個賽季只係出戰13場，當時皇馬贏咗佢哋第33次西甲同埋2016-17賽季歐聯冠軍。（喺卡迪夫千禧球場（中文：千禧球場）擊敗祖雲達斯）

生涯黃昏：比錫達斯
土超（中文：土耳其超級足球聯賽）球隊比錫達斯喺2017年7月4號宣布將從皇馬免費轉會比比。佢嘅合約喺兩年內總共價值€950萬，加上每上場一次就有嘅€4000獎金。喺8月13號，主場2-0勝出Antalyaspor（英文：Antalyaspor），入咗佢喺土超（中文：土耳其超級足球聯賽）嘅第一球。
喺2018年4月19號，喺土耳其盃（英文：2017–18 Turkish Cup）第二回合對費倫巴治嘅比賽中，佢對Josef de Souza（英文：Josef de Souza）攻擊之後，喺比錫達斯攞到佢第一張紅牌。後嚟，比錫達斯教練被看臺上拋出嘅物體撞到，比賽就被迫終止。
比比喺2018年12月17號嘅雙方協議中撤銷咗比錫達斯嘅合約。

徵戰連年：重返波圖
2019年1月8日，比比喺十幾年之後翻番波圖，合約簽咗兩年半。一個星期之後，佢喺2018-19葡萄牙盃（英文：2018–19 Taça de Portugal）八強賽入面，佢亦都踢咗自2007年以嚟波圖首場，喺客場以2:1贏咗歴索斯（中文：歴索斯體育會）。雖然球隊喺最後一日以亞軍結束咗2018-19賽季，並且喺2019 Taça de Portugal final（英文：盃賽）決賽中因為十二碼而輸，士砵亭喺2019-20賽季贏晒兩項（盃賽同埋聯賽）。
喺丹尼路 佩雷拉（中文：丹尼路·佩雷拉）離開去咗巴黎聖日耳門之後，比比喺2020年10月12號被任命為隊長。喺第二個月，佢將佢嘅合約延長至2023年。
喺2023年10月25號，以40歲241日，比比喺2023–24年歐洲聯賽冠軍盃分組賽（中文：分組賽）客場中對皇家安特衛普以4-1勝出，成為咗參賽歐聯中，年紀最大嘅球員，打破咗之前由亞歷辛度 哥斯達古達（中文：亞歷辛度·哥斯達古達）保持咗17年嘅紀錄。喺11月7號，比比喺波圖對皇家安特衛普，比比頭槌攻入，為波圖奪得第2分，最終2:0勝。以40歲254日成為咗歐聯史上最老嘅入球者，打破咗之前由1988年曼菲 布斯梅拿（中文：曼弗雷德·博格斯穆勒）創立嘅紀錄。喺2023年12月13號，比比喺歐聯對上薩克達，5-3勝，比賽中首發並入球，將佢嘅紀錄延長到40歲289日。2024年3月12號，41歲嘅比比喺對阿仙奴嘅比賽中，成為第一個40歲以上嘅喺歐聯淘汰賽階段出戰。

2008歐國盃同埋2010世界盃
比比從來都冇喺任何青年組別代表過佢嘅祖國巴西。不過，根據比比父親嘅講法，喺2006年，主教練鄧加（中文：鄧加）聯絡比比，話佢可能會被招募，但係佢拒絕咗，話一旦獲得葡萄牙國籍，佢就會加入葡萄牙隊。佢喺2007年8月入籍，喺8月30號，鑑於2008年歐國盃外圍賽對波蘭嘅比賽，佢首次入選葡萄牙隊。佢球會訓練嗰陣受傷，令到佢冇辦法首次亮相，首次亮相會要喺差唔多四個月之後葡萄牙喺11月21號對芬蘭，主場0-0打和。
喺收尾期間，比比出戰曬所有比賽。
喺2008年6月7號對土耳其，入咗一球，2:0勝，但葡萄牙喺八強被德國淘汰。
喺2010世界盃外圍賽期間，比比經常被教練卡路士 昆洛斯（中文：卡路士·昆洛斯）用作中堅。喺為皇馬出戰嗰陣，佢嘅膝頭嚴重受傷嘅情況下，佢最終亦都可以如願以償，入選咗葡萄牙，可以參加南非世界盃。不過，喺小組賽對巴西（0-0），同埋喺2010年國際足協世界盃外圍賽 (歐洲區)（中文：外圍賽）對當屆世界冠軍西班牙0-1落敗。

2012歐國盃同埋2014世界盃
喺2012歐國盃，比比喺主帥保羅 賓圖（中文：保羅·賓圖）嘅帶領下再次首發，喺對丹麥嘅第二場小組賽中，祖奧莫天奴開出角球（中文：角球）後，比比頭槌入球，最終以 3-2 勝出。除後佢被歐洲足協評選為今場表現最佳球員，四強賽，佢係唯二葡萄牙人喺互射十二碼入球嘅人之一，互射十二碼階段中以2-4敗走西班牙，最終奪四。
喺2014世界盃，比比喺葡萄牙對最終冠軍德國嘅揭幕賽，因為喺上半場將近中場時，用頭撞湯馬士 梅拿而獲得紅牌一張，最終以0-4輸咗。當時，梅拿坐喺地上，比比行返去梅拿度，用頭撞佢。

2016歐國盃同埋2017洲際國家盃（中文：2017年國際足協洲際國家盃）
比比喺2016歐國盃決賽入面被評選為最佳球員，佢幫助球隊喺加時賽1:0擊敗主辦國法國嘅比賽中保持冇失球，並且贏取葡萄牙有史以來第一個國際性賽事嘅冠軍。佢喺決賽出色、堅定同有紀律嘅表現俾天空體育臺（中文：天空體育台）同Football Paradise（英文：Football Paradise）嘅 Juuso Kilpeläinen 留意到。2017年7月2號，喺2017洲際國家盃（中文：2017年國際足協洲際國家盃）對墨西哥嘅季軍賽中，比比喺補時（中文：補時）時間攻入一球追返比分，將比賽送入加時賽。葡萄牙最終以2-1贏咗呢場比賽，攞到銅牌。

2018世界盃同哩2020歐國盃
喺2018年世界盃葡萄牙對西班牙嘅揭幕賽，比比同西班牙前鋒迪亞高 哥斯達相撞後倒地，迪亞高 哥斯達之後碌波入禁區，然後入球。呢個入球經視像助理球證 （VAR ）查驗，判今次得分有效。葡萄牙第二場比賽，比比被摩洛哥隊 美迪 賓拿迪亞拍背後瞓低。BBC 嘅評論員，前足球員里奧 費迪南（中文：里奧·費迪南）稱比比嘅瞓地「尷尬」。前車路士前鋒(ST)杜奧巴亦都對比比表示嘲笑，話「佢已經試過幾次」。 喺葡萄牙對烏拉圭嘅16強中，比比入球，但2-1敗。
喺2018年9月6號，喺阿爾加維球場（中文：阿爾加維球場）對克羅地亞嘅友誼賽中，比比佢第100次上陣（中文：國際賽事出場100次以上的男子足球員列表），擔任咗隊長一職，喺Pizzi（英文：Pizzi）嘅橫傳中之下，成攻頭槌攻入追回比分， 最終1-1打和。
由於伊巴謙莫域嘅傷勢，38歲嘅比比係2021年6月延遲舉行嘅2020年歐國盃決賽中最老嘅球員。同年11月11號，佢喺2022世界盃外圍賽客場對愛爾蘭嘅比賽中，雙方都冇入球嘅情況下，比比被罰落場。

2022世界盃
喺2022年10月，佢入選咗葡萄牙2022年卡塔世界盃嘅初選55人名單，亦入選咗呢個比賽嘅最後26人名單。佢喺16強對瑞士嘅比賽中，喺葡萄牙以6-1大勝勝瑞士嘅比賽入面，入咗一粒；因此，佢以39歲283日嘅年齡，成為咗喺淘汰賽階段入球嘅最老球員，亦係世界盃入球嘅第二大球員，落後於喀麥隆前鋒羅渣 米拿（中文：羅渣·米拿），佢以42歲39日高齡喺1994年世界盃對俄羅斯入波。

2024歐國盃
喺2024年5月，比比入選咗2024年歐國盃嘅26人名單。喺6月18號對捷克嘅首場賽事中，成為咗歐洲賽事中，年紀最大嘅球員，當時41歲113日大。成為咗其中三個參加過五屆歐洲賽事嘅人之一。

風格
被視為佢呢個世代最好嘅後衛之一，喺佢嘅巔峰時期，比比係一個具有速度快、侵略性、體能持久同鬥志頑強嘅後衛，佢以佢嘅效率，體力同迫搶風格而聞名。由於佢嘅身高，佢喺死球（中文：定點球）方面，對高空威脅頗為之大。雖然通常都係踢中堅(CB)，但國際賽事上面，佢有時會踢防守中場(CDM)。不過，即使佢有好高防守能力，但係因為成日拎牌而受到批評，佢經常喺球場上表現出暴力或者唔配合行為，特別係皇馬嘅時候，包括受傷停賽，不過，雖然聲譽唔好，但因為佢嘅領導能力、戰術執行能力、強硬、同生涯時間長獲得好多專家、球員同教練嘅認可。謝恩美 贊拿斯（中文：謝恩美·贊拿斯）亦都讚揚咗比比喺2016年嘅運動能力同控球能力。

個人生活
比比佢同Ana Sofia Moreira喺2007年，葡萄牙波圖相識後，一見鍾情，最終成功喺當地結婚，而且仲生仲兩個女。